[{"text_idx": "#000000", "text": "ofte uzataj programoj en Esperanto"}, {"text_idx": "#000001", "text": "C\u0302u la c\u0302ina lingvo estas malfacila? Jes, certe g\u0302i estas malfacila por alilandanoj. Sed, g\u0302i ne estas tiel malfacila, kiel oni imagas. Leginte la artikolon, eble vi havos kurag\u0302on lerni g\u0302in."}, {"text_idx": "#000002", "text": "Jen specimeno de la c\u0302ina lingvo, kiu signifas: La c\u0302ina lingvo estas la plej parolata lingvo en la mondo. Nun g\u0302i estas la gepatra lingvo de 1/6 de la homaro."}, {"text_idx": "#000003", "text": "Nun en la mondo estas pli ol 200 landoj kaj regionoj kun 7,62 miliardoj da log\u0302antoj, inter kiuj estas 1,4 miliardoj da c\u0302inoj. Longe dau\u0306ra historio kun antikva kulturo kaj rapide evoluanta ekonomio de tiu lando en lastaj jaroj allogas atenton kaj zorgon de aliaj popoloj. Nun pli kaj pli multaj homoj volas lerni la c\u0302inan lingvon."}, {"text_idx": "#000004", "text": "Inter la interesatoj pri la c\u0302ina lingvo, multaj hezitas, c\u0302u lerni g\u0302in. Timigas ilin la malfacileco de tiu lingvo. Multaj opinias, ke la c\u0302ina lingvo estas la plej malfacila por lernantoj pro g\u0302iaj grandega nombro de la ideografiaj\u0302oj kaj la 4 parolaj tonoj."}, {"text_idx": "#000005", "text": "C\u0302u la c\u0302ina lingvo estas malfacila? Jes, g\u0302i estas malfacila por alilandanoj. Sed la malfacilo estas troigita, kio for-timigas multajn eventualajn lernantojn. Ni kurag\u0302igu ilin per konkretaj analizoj. Leginte la prezentadojn, oni trovos, ke la c\u0302ina lingvo ne estas tiel malfacila, kiel multaj imagas."}, {"text_idx": "#000006", "text": "Pri nombro de la c\u0302inaj ideografiaj\u0302oj"}, {"text_idx": "#000007", "text": "Vortoj de multaj lingvoj formig\u0302as per c\u0302irkau\u0306 30 literoj, dum tiuj de la c\u0302ina lingvo formig\u0302as per ideografiaj\u0302oj. Kiom da ideografiaj\u0302oj estas en la c\u0302ina lingvo? Sume estas kelkaj dekmiloj da ideografiaj\u0302oj. La \u201cPlenaj C\u0302inaj Ideografiaj\u0302oj\u201d (\u6c49\u8bed\u5927\u5b57\u5178) eldonita en jaro 1990 enhavas pli ol 56000 ideografaj\u0302ojn."}, {"text_idx": "#000008", "text": "Pli ol 56000 ideografaj\u0302oj? C\u0302u s\u0302erco au\u0306 vero? Kiuj kapablus memori tiom multajn ideografiaj\u0302ojn?!"}, {"text_idx": "#000009", "text": "Jes, tio estas ne s\u0302erco, sed vero. Sed tiu vero ne estas la tuto. La fakto estas, ke neniu c\u0302ino konas la tutajn c\u0302inajn ideografiaj\u0302ojn. Plejparto el la 56000 ideografiaj\u0302oj jam estas forlasitaj. Aktuale la ofte uzitaj ideografiaj\u0302oj estas nur malpli ol 3000."}, {"text_idx": "#000010", "text": "Certe, ankau\u0306 2000 ideografiaj\u0302oj estas malfacilaj por alilandaj lernantoj. Sed por lerni tiujn ideografiaj\u0302ojn, oni ne bezonas mekanike lerni 2000 diversajn formojn."}, {"text_idx": "#000011", "text": "C\u0302inaj ideografiaj\u0302oj formig\u0302as per kombinoj de strekoj."}, {"text_idx": "#000012", "text": "C\u0302ar unue, c\u0302iu ideografiaj\u0302o formig\u0302as per kombinoj de fiksitaj kaj limigitaj strekoj. C\u0302inaj ideografigaj\u0302oj havas 8 bazajn strekojn. Ekzemple, \u4e2d (centra) formig\u0302as per 4 strekoj, \u56fd(lando) formig\u0302as per 8 strekoj."}, {"text_idx": "#000013", "text": "En la moderna c\u0302ina lingvo, la plej simplaj ideografiaj\u0302oj havas nur unu streko, ekzemple \u4e00 (unu), \u4e59 (dua). Kiom da strekoj havas la plej komplika? 36 strekoj: \u9f49 (nazos\u0302topig\u0302o). C\u0302u vi refoje estas for-timigita? Trankvilig\u0302u! Aktuale c\u0302inaj ideografiaj\u0302oj averag\u0302e havas c\u0302irkau\u0306 8 strekojn. Ekzemple, \u4e16\u754c\u8bed (Esperanto) respektive havas 5, 9, 9 strekojn, \u6625\u590f\u79cb\u51ac (printempo, somero, au\u0306tuno kaj vintro) respektive havas 9, 10, 9 kaj 5 strekojn."}, {"text_idx": "#000014", "text": "homoj formas amason, arbaro konsistas el arboj, suno kaj luno alportas lumon."}, {"text_idx": "#000015", "text": "Due, multaj ideografaj\u0302oj kombinig\u0302as per aliaj ideografiajoj au\u0306 strukturaj partoj. Ekzemple, \u4f17 (amaso) formig\u0302as per 3 \u4eba (homo), \u6797 (arbaro) formig\u0302as per du \u6728 (arbo, ligno), \u660e (lumo) formig\u0302as per \u65e5 (suno) kaj \u6708 (luno). Krome, multaj ideografiaj\u0302oj havas la samajn strukturajn partojn. Ekzempke, en subaj ideografiaj\u0302oj, \u8bfb (legi) , \u8bdd (vorto) , \u8bf4 (paroli) , \u8bae (diskuti) , c\u0302iuj ideografiaj\u0302oj kunportas la strukturan parton \u8ba0, kiu signifas paroli au\u0306 vorton. Alia ekzemplo: \u9971 (sata) , \u996e (trinki) , \u996d (mang\u0302o), \u997c (c\u0302ina patkuko), c\u0302iuj kunportas la strukturan parton \u9963, kiu signifas mang\u0302i au\u0306 trinki."}, {"text_idx": "#000016", "text": "En la c\u0302ina lingvo estas 53 tiaj strukturaj partoj, per kiu oni formas multajn ideografiaj\u0302ojn."}, {"text_idx": "#000017", "text": "Do oni povas imagi, ke skribi c\u0302inajn ideografiaj\u0302ojn similas al ludi ligno-kubetojn, kio faciligas la lernadon de la c\u0302inaj ideografiaj\u0302oj."}, {"text_idx": "#000018", "text": "Skribi c\u0302inajn ideografiaj\u0302ojn similas al ludi ligno-kubetojn"}, {"text_idx": "#000019", "text": "En Eu\u0306ropaj lingvoj, vortoj formig\u0302as per literoj. En la c\u0302ina lingvo, vortoj formig\u0302as per ideografiaj\u0302oj, ekzemple \u65b0\u95fb(novaj\u0302o), \u79d1\u5b66(scienco), \u8ba1\u7b97\u673a(komputilo), \u8054\u5408\u56fd (Unuig\u0302intaj Nacioj). Certe, lerninte ideografiaj\u0302ojn, oni devas lerni ankau\u0306 signifon de vortoj. Sed lernantoj de la c\u0302ina lingvo povas kompreni vortojn per signifoj de la ideografiaj\u0302oj en vortoj. Ekzemple, \u98de\u673a(aeroplano)=\u98de (flugi) +\u673a (mas\u0302ino), \u8ba1\u7b97\u673a(komputilo)=\u8ba1\u7b97(komputi) +\u673a(mas\u0302ino), \u7535\u89c6(televido)=\u7535(elektro) + \u89c6(vidi), \u7535\u8bdd(telefono) = \u7535(elektro) + \u8bdd(paroli). Do, lerninte signifojn de ideografiaj\u0302oj en iu vorto, oni povas provi analize dividi vortan signifon. Se vi ne povas g\u0302uste dividi, almenau\u0306 tio helpas vin kompreni kaj memori la vortojn."}, {"text_idx": "#000020", "text": "La C\u0302ina lingvo estas tona lingvo, nome krome la prononco, oni devas lerni tonon de ideografiaj\u0302o apud la sono. Ekzemple, \u5988 (patrino), \u9ebb (lino), \u9a6c (c\u0302evalo), \u9a82 (insulti), c\u0302iuj prononcoj de tiuj 4 ideografiaj\u0302oj estas ma, sed kun 4 diferencaj tonoj: ma\u0304, ma\u0301, ma\u030c, ma\u0300. Eble ankau\u0306 tio timigas vin. Sed ne gravas, c\u0302ar kiam c\u0302inoj parolas, oni esprimas ne per unu ideografiaj\u0302o, sed per vortoj, kiuj konsistas el kelkaj ideografiaj\u0302oj. Kiam vi parolas c\u0302ine, oni povas facile kompreni vin kun la kunteksto, ec\u0302 se vi tute ignoras la tonojn."}, {"text_idx": "#000021", "text": "Dialektoj kaj lingvoj de c\u0302inaj naci\u2013malplimultoj"}, {"text_idx": "#000022", "text": "La oficiala lingvo de C\u0302inio estas Putonghua (\u666e\u901a\u8bdd, Komuna Lingvo), nome la norma c\u0302ina lingvo. Sed C\u0302inio estas tro granda kun tro multaj homoj kun multaj nacioj (La praktiko de C\u0302inio kaj kelkaj aliaj landoj pruvas, ke dividi homojn en diversajn naciojn en la s\u0302tato estas malprudentega! ). Sub la Putonghua, estas ankau\u0306 8 grandaj dialektoj kun multaj sub-dialektoj parolataj de la han-nacio, la c\u0302efa nacio de C\u0302inio. Krome estas ankau\u0306 lingvoj de naci-malplimultoj en C\u0302inio. Do la sumo de diversaj lingvoj en C\u0302inio estas almenau\u0306 pli ol 100."}, {"text_idx": "#000023", "text": "Sed la alilandaj lernantoj ne zorgu pri tiu situacio."}, {"text_idx": "#000024", "text": "C\u0302ar unue multaj lingvoj malaperas, kio estas la ne-evitebla tendenco en socia disvolvig\u0302o. Restas pli kaj pli malmultaj lingvoj en C\u0302inio kiel en alia parto de la mondo. Certe iuj bedau\u0306ras tion. Sed la pli-malmultig\u0302ado de lingvoj favoras al komunikig\u0302ado inter homoj en s\u0302tatoj au\u0306 regionoj, kio akcelas la socian disvolvig\u0302on."}, {"text_idx": "#000025", "text": "Due, en jaro 1956, c\u0302ina registraro ek-popularigis Putonghua, la komunan lingvon por c\u0302inoj. Lau\u0306 enketo, c\u0302irkakau\u0306 80% de c\u0302inoj povas paroli la Komunan lingvon. En lernejoj kaj universitatoj, lecionoj estas instruitaj en la Komuna lingvo, tial c\u0302iuj kleruloj povas paroli la Komunan Lingvon. Do por komunikig\u0302i kun plejparto de c\u0302inoj, sufic\u0302as lerni kaj paroli nur unu lingvon, nome la Komunan lingvon."}, {"text_idx": "#000026", "text": "Ideografiaj\u0302oj estas legeble pli rapide ol literoj."}, {"text_idx": "#000027", "text": "La c\u0302ina ideografiaj\u0302o estas efika komunika sistemo. Kvankam oni bezonas relative longan tempon por lerni ideografiaj\u0302ojn, tamen oni povas rapide legi ilin. Tio estas facile komprenebla: rigardi bildon estas pli rekte kaj pli rapide ol legi tekston. Legante idegrafiaj\u0302ojn ne-literumante, oni povas tre rapide kompreni la tekston. Ekzemple, legante gazeton, mi povas scii la tekstan skizon de pag\u0302o en la c\u0302ina lingvo en kelkaj sekundoj, dume mi bezonas kelkajn minutojn por esperanta teksto."}, {"text_idx": "#000028", "text": "La c\u0302inaj ideografiaj\u0302oj estas uzitaj ankau\u0306 en Japanio apud japanaj literoj (\u4eee\u540d kanaoj). Kiam japanoj veturas rapide sur s\u0302oseo, ili povas facile legi la atentigajn vortojn en la c\u0302inaj lingvoj, sed la vortoj en japanaj literoj estas malfacile komprenitaj en la sama rapido."}, {"text_idx": "#000029", "text": "C\u0302inoj estas gastemaj kaj toleremaj, speciale al eksterlandanoj. Kiam eksterlandanoj parolas la c\u0302inan lingvon, ec\u0302 se la parolo estas tre nebona, tre malflua, tre balbuta, c\u0302inoj ankorau\u0306 admiras la parolantojn. Tio ne estas g\u0302entileco au\u0306 hipokriteco, sed sincero, sincera admiro al la parolo en la c\u0302ina lingvo. C\u0302inoj c\u0302iam g\u0302ojas, kiam alilandanoj parolas c\u0302ine. Do forj\u0302etinte vian timecon, diligente lernu kaj kurag\u0302e parolu la c\u0302inan lingvon!"}, {"text_idx": "#000030", "text": "En la rubriko \u201cKurso de la C\u0302ina lingvo\u201d de retejo Verda Reto, oni povas lerni ofte uzitajn c\u0302inajn frazojn, voc\u0302-legitajn de la au\u0306toro de tiu c\u0302i artikolo. Kaj vi povas ankau\u0306 skani la kodo-bildon por viziti la kursan pag\u0302on.\nAktuale preskau\u0306 c\u0302iuj komputiloj kaj pos\u0302telefonoj povas aperigi la c\u0302inajn ideografiaj\u0302ojn. Se la via ne povas tion fari, vi povas els\u0302uti senpage kaj instali litertipojn de la c\u0302ina lingvo, kiun liveras Google."}, {"text_idx": "#000033", "text": "\u672c\u6587\u8bc4\u8bba\u6570 1 komento pri \u201cKonu la C\u0302inan Lingvon\u201d"}, {"text_idx": "#000034", "text": "Persone, la plej alloga afero pri la c\u0302ina, analiza lingvo, estas, ke g\u0302i ne havas seksojn, nombrojn, kazojn, tempojn au\u0306 modojn, c\u0302u ne?\nC\u0302u vi povus enkonduki c\u0302i tiujn?"}, {"text_idx": "#000035", "text": "Retpos\u0302tadreso ne estos publikigita. Devigaj kampoj estas markitaj *"}, {"text_idx": "#000036", "text": "Konservu miajn nomon, retpos\u0302tadreson kaj retejon en tiu c\u0302i retumilo por uzi kiam mi denove komentos."}, {"text_idx": "#000040", "text": "Dankon pro via penado, sed mi nur volas atingi tion: \"Mi nomig\u0302as Liu Xiaozhe (Lju S\u0302jau\u0306g\u0302e). Mi log\u0302as en Xinjiang..."}, {"text_idx": "#000041", "text": "Saluton Solis. Mi nur salutas Vin sincere. Mi jam ne planas ien veturi, mi estas maljuna - 79 jara. Amikece...."}, {"text_idx": "#000043", "text": "Alia anekdoto : La unua kaj vera lingvo de Usono Mi atendas en vico malantau\u0306 virino alilingve pos\u0302telefonanta. Antau\u0306 s\u0302i..."}, {"text_idx": "#000044", "text": "Persone, la plej alloga afero pri la c\u0302ina, analiza lingvo, estas, ke g\u0302i ne havas seksojn, nombrojn, kazojn, tempojn au\u0306..."}, {"text_idx": "#000045", "text": "Saluton, sinjoro Solis. Mi havas malpli ol 14 jarojn. Bonvolu ne nomi min \"s-rino\". Bonvolu korekti, dankon."}, {"text_idx": "#000047", "text": "C\u0302inio hodiau\u0306 estas forta aktoro en la tutmonda komerca scenejo. C\u0302inio vers\u0302ajne konscias pri la neebleco instrui la internacia c\u0302ina..."}, {"text_idx": "#000048", "text": "C\u0302u amuza anekdoto? Eble, se oni tiaspecan humoron s\u0302atas. En mia urbo (Kolonjo en Germanio), kiam mi veturas en taksio,..."}]